jaganmohan reddy: केसीआर से मिलने पहुंचे जगनः कड़वी बातें भुलाकर मिले गले, मिलकर करेंगे काम - jaganmohan reddy met k cahndrashekhar rao junk bitter past hug each other | Navbharat Times
jaganmohan reddy met k cahndrashekhar rao junk bitter past hug each other
टाइम्स न्यूज नेटवर्क | Updated: 26 May 2019, 11:44:38 AM IST
जगन और केसीआर की मुलाकात
आंध्र प्रदेश के अगले मुख्यमंत्री की शपथ लेने जा रहे वाई एस जगनमोहन रेड्डी शनिवार को तेलंगाना के मुख्यमंत्री के चंद्रशेखर राव से मिले। प्रगति भवन में हुई इस मुलाकात के दौरान जगनमोहन रेड्डी ने केसीआर को अपने शपथ ग्रहण समारोह में आने के लिए आमंत्रित किया। जगनमोहन का शपथ ग्रहण समारोह विजयवाड़ा में 30 मई को होना है।
दोनों नेताओं की इस मुलाकात के बाद दोनों ने संदेश दिया कि वे साथ मिलकर काम करने के इच्छुक हैं और अपने राज्यों के लिए विकास कार्य करेंगे। तेलंगाना की टीआरएस सरकार के मुख्यमंत्री केसीआर और आंध्र प्रदेश की पूर्ववत टीडीपी सरकार के मुख्यमंत्री एन चंद्रबाबू नायडू के बीच कोई तालमेल नहीं था। दोनों के बीच राजनीतिक अलगाव थे। अब केसीआर और जगन की मुलाकात से इस ओर इशारा हुआ है कि दोनों राज्यों के बीच जो विवाद है उसे दोनों मिलकर निपटा लेंगे।
केसीआर ने साफ कहा था कि वह आंध्र प्रदेश को विशेष राज्य का दर्जा दिलाने की मांग का समर्थन करेंगे। उनका यह संदेश पूर्व मंत्री और टीआरएस के अध्यक्ष केटी रामाराव ने जगन तक पहुंचाया था, जब वह 16 जनवरी 2019 को वाईएसआरसीपी नेता के लोटस पॉन्ड आवास पर मिले थे।
पूर्व मुख्यमंत्री वाईएस राजशेखर रेड्डी की 2009 में एक हेलिकॉप्टर क्रैश में मौत हो गई थी। उनकी मौत के बाद बेटे जगन ने ओडरपू यात्रा निकालकर लोगों को सांत्वना दी थी और ऐसे लोगों को समझाया था जो राजशेखर की असमय मौत के बाद आत्महत्या कर रहे थे। टीआरएस ने अपने पूर्वजों को अलग करने और अलग तेलंगाना के लिए बड़े पैमाने पर आंदोलन करने के साथ, पार्टी ने जगन के वारंगल के दौरे का विरोध किया था।
पढ़ेंः जगन ने देखी 'अवेंजर्स', चंद्रबाबू नायडू ने कहा 'एंडगेम' नहीं
जगन को वारंगल जाने से रोकने के लिए टीआरएस के समर्थक 28 मई 2010 को महबूबाबाद रेलवे स्टेशन पहुंच गए और यहां भारी हिंसा के दौरान एक व्यक्ति की मौत हो गई थी। जगन की ट्रेन वंगापल्ली में पुलिस और प्रशासन ने रोक ली और जगन को वहां से वापस लौटना पड़ा था।
जगन और केसीआर आज अपनी दोस्ती के बीच अपना पास्ट सामने नहीं आने देना चाहते। जगन के पहुंचते ही केसीआर अपनी पत्नी वाईएस भारती के साथ जगन को रिसीव करने पहुंचे और अपने आवास पर उनका गर्मजोशी से स्वागत किया।
Web Title jaganmohan reddy met k cahndrashekhar rao junk bitter past hug each other(News in Hindi from Navbharat Times , TIL Network)
और जानें:हैदराबादतेलंगानाजगनमोहन रेड्डीआंध्र प्रदेशTelanganaRajasekhara ReddyN Chandrababu NaiduK Chandrasekhar Raojaganmohan reddyAndhra Pradeshnews Newsnews News in Hindinews Latest Newsnews Headlinesन्यूज़ समाचार